اپنے ڈی این اے کو ایک زنیجر کی طرح سمجھیں، اور جس طرح ایک زنجیر ایک جیسی کڑیوں کے ملنے سے بنتی ہے، اسی طرح ہمارا ڈی این اے بھی چھوٹے چھوٹے حصوں کے ملنے سے بنا ہے۔ ان حصوں کو ہم "نیوکلیوٹائڈ" (nucleotide) کہتے ہیں۔

ہمارے ڈی این اے کی سب سے چھوٹی اکائی یہی "نیوکلیوٹائڈ"ہوتے ہیں۔ ڈی این اے کے ایک "نیوکلیوٹائڈ" میں 9 سے لے کر 11 کاربن ایٹم ہوسکتے ہیں۔ 

اور زیادہ تر صورتوں (تقریباً 80 فیصد سے زیادہ) میں ان میں سے ایک ایٹم "فولک ایسڈ" یعنی وٹامن بی 9 سے آیا ہوتا !!! 

یا یوں کہہ لیں کہ ڈی این اے کے قل کاربن ایٹم میں سے 14 فیصد ایٹم فولک ایسڈ سے آئے ہوتے ہیں۔

ماں کے رحم میں موجود بچہ تیزی سے بڑھا ہو رہا ہوتا ہے، اس کے نئے خلیے بن رہے ہوتے ہیں، جن کے لیے ڈی این اے بھی بنانا ہوتا ہے اور اس ڈی این اے کو بنانے کے لیے نئے نیوکلیوٹائڈ چاہیے ہوتے ہیں۔ اس لیے پریگننسی کے دوران فولک ایسڈ تجویز کیا جاتا ہے۔ 

بالغ انسان میں زیادہ تر پہلے سے موجود نیوکلیوٹائڈ کو ہی ری سائیکل کرکے استعمال کیا جاتا ہے لیکن ہمارے بعض تیزی سے تقسیم کرنے والے خلیوں میں نئے نیوکلیوٹائڈ بنتے ہیں۔ 

اس کے علاؤہ فولک ایسڈ ماں کے رحم میں موجود بچے اور بالغ انسان دونوں کی جینیاتی عوامل میں اور بھی اہم کردار ادا کرتا رہتا ہے جیسے بچے کے دماغ کی ڈیولپمنٹ اور مختلف جینز کو بند یا چالو کرنے میں۔

یہ گولی ایک روپے سے بھی کم کی مل جاتی ہے، مگر کام کرتی ہے بڑے بڑے۔ اس کے علاؤہ قدرتی خوراک سے بھی فولک ایسڈ ملتا ہے۔

ذاتی طور ادوایات کا استعمال ڈاکٹر کے مشورے سے کرنا چاہیے۔۔۔

#وارث_علی